HÍRHATÁR ONLINE - Vigyázat..!; - Fertőzött kolbász került a boltokba
Listeria-fertőzés miatt a „Körösmenti ízek Szarvasi Házi Füstölt Vastagkolbász” csemege, szárításos érlelésű termék forgalomból való kivonását és a fogyasztókhoz eljutott termékek azonnali visszahívását rendelte el a hatóság.
A Jász-Nagykun-Szolnok megyei kormányhivatal arról tájékoztatja a fogyasztókat, hogy az Élelmiszerlánc-biztonsági és Földhivatali Főosztálya a tiszafüredi a Hegedűs Hús Bt. által gyártott és a Körösmarket Kft. által forgalmazott „Körösmenti ízek Szarvasi Házi Füstölt Vastagkolbász” csemege, szárításos érlelésű termék forgalomból való kivonását és a fogyasztókhoz eljutott termékek azonnali visszahívását rendelte el - írja a szoljon.hu.
Felhívták a fogyasztók figyelmét, hogy a termék fogyasztása egészségügyi kockázattal járhat. A listeria a liszteriózis kórokozója, szakemberek szerint az az egyik legvirulensebb élelmiszer útján terjedő patogén, a Listeria-fertőzések a klinikai esetek 20-30 százalékában halállal végződnek.